MC Vič

MC'Viška kolopravljalnica
2021-07-01 17:30 - 18:30 (Europe/Ljubljana) | Mc Vič – ploščad, Tržaška 85, Ljubljana, Slovenija
MC’Viška kolopravljalnica

V MC Vič bomo izdelali čisto unikatno stojalo za kolo, ki bi bilo hkrati tudi popravljalnica koles za naše uporabnike in druge mimoidoče s počeno gumo, plesočo balanco ali odvitim sedežem Kako bomo to naredili?

Na tem mestu potrebujemo tvojo pomoč! Na prvi delavnici v četrtek, 1.julija bomo skupaj izdelali načrt za to čudo kolopravljalnice, ki ga bomo kasneje uresničili, pobarvali in spravili v uporabo. Na njem pa tudi pripravili delavnice za vse mestne kolesarje_ke, ki se srečujejo z zgoraj naštetimi težavami sodobnega kolesarjenja.

Zakaj pomagati? Ker kolesarimo vsi, ker Vič potrebuje eno novo carsko stojalo za kolo, ker verjamemo v to, da se popravi in ne zamenja in nenazadnje, ker se lahko tako družimo v kreativnem vzdušju in se učimo novih veščin (razlogov je še več, ta objava pa že tako predolga)

Si za? Javi se nam na mc.vic@nefiks.si

Upam, da se vidimo!

Viška sladolednica
2021-07-13 15:00 - 16:30 | MC Vič – Igralnica
Za en dan se MC Vič spremeni v Viško sladolednico.
V torek, 13.julija se ob 15h dobimo v igralnici Mladinskega centra Vič (na Tržaški 85), kjer bomo skupaj pripravljali sladoledne osvežitve.
Pripravljali jih bomo z dvema tehnikama priprave sladoleda, vsega pa lahko po zaključeni delavnici tudi pojemo. Izbiral_a boš lahko med tehniko priprave, ki ti je bolj všeč, okusi sladoledov in posipi (ki ga le še izboljšajo.

Pridruži se nam! Svoj prihod pa zabeleži na spodnji prijavnici

MC'Viška kolopravljalnica - izdelava!
2021-07-26 | Mc Vič – ploščad, Tržaška 85, Ljubljana, Slovenija
MC’Viška kolopravljalnica

V MC Vič bomo izdelali čisto unikatno stojalo za kolo, ki bi bilo hkrati tudi popravljalnica koles za naše uporabnike in druge mimoidoče s počeno gumo, plesočo balanco ali odvitim sedežem Kako bomo to naredili?

Na prvi delavnici smo skupaj z mladimi udeleženci načrtovali kako postaviti unikatno kolopravljalnico, s katero se bomo skupaj učili popravljati kolesa. Preden se lahko ta del začne je načrte potrebno realizirati – kolopravljalnico sestaviti, pobarvati in spraviti v “pogon” (v resnici fiksirati na tla, da ne bi res dobila dodatnih koles).

V ponedeljek, 26.julija tebe in tvoje prijatelje, znance in druge navdušene kolesarje vabimo, da se nam pridružite na delovni akciji sestavljanja MC’Viške kolopravljalnice. S seboj potrebuješ le zaščitno obleko (staro majico in hlače, ki se znajo umazati), za ostalo poskrbimo mi. Izvijačev, čopičev in drugih pripomočkov ne bo manjkalo.

Si za? Javi se nam na mc.vic@nefiks.si

Upam, da se vidimo!

Počitniški karierni tabor za dijake v MC Vič
2021-08-23 09:30 - 2021-08-25 18:00 | MC Vič – Igralnica
Ob koncu poletnih počitnic, v avgustu, skupaj z Mrežo KROJ in Zavodom Nefiks pripravljamo Počitniški karierni tabor za dijake.

Vabimo vse dijake, da se nam pridružijo pri aktivnosti raziskovanja svoje lastne karierne poti, potrebnih veščin in kompetenc, ki jih moraš ali pa želiš pridobiti za opravljanje svojega poklica in kako ter kje te pridobivaš kot študent ali dijak.
Aktivnosti so namenjene dijakom, med 15. – 19. letom starosti.
Kdaj bo potekal tabor?
V zadnjem tednu avgusta, med ponedeljkom 23. in sredo, 25. avgustom se bomo skupaj družili v prostorih Mladinskem centru Vič. Program bo potekal vsak dan od 9:30 – 15:30, poskrbeli pa bomo za mrzle napitke in malico 🙂
Zaenkrat se lahko na vsebine informativno prijaviš na spodnji prijavnici, točne informacije o dogajanju pa še sledijo. Upam, da se vidimo!

Zaposlitveni spodbujevalnik za mlade
2021-09-08 16:30 - 18:00 | MC Vič – Igralnica
Se pripravljaš na vstop na trg dela?
Kje začeti in na katere pasti moraš biti pri tem pozoren_a.

Na dogodku Zaposlitveni spodbujevalnik gostimo projekt POGON, ki bo mladim iskalcem zaposlitve predstavil priporočila za uspešen vstop na trg dela.

Priporočila, ki bodo predstavljena so pripravili vrstniki, ki so v okviru izobraževanj projekta Pogon spoznavali zakone, pasti zaposlovanja in različne zaposlovalce.

Pridruži se nam na delavnici, ki bo v sredo, 8.9. potekala v Mladinskem centru Vič. Začenjamo ob 16:30 in trajal bo do predvidoma 18:00. Delavnica je namenjena mladim 🙂 povabiš pa lahko še prijatelja_ico!

Prideš? svojo udeležbo zabeleži v spodnji prijavnici.

* za udeležbo na dogodku je potrebno izpolnjevati pogoj PCT.

MC'Viška "BMX" kolopravljalnica
2021-09-21 17:30 - 19:30 | Mc Vič – ploščad, Tržaška 85, Ljubljana, Slovenija
Pred Mladinskim centrom Vič smo v sklopu Projekta Zunaj Mestne občine Ljubljana postavili MC’Viško kolopravljalnico

Zdaj pa je čas, da jo spravimo v uporabo. Njeno delovanje bomo preizkusili v torek, 21.9. ob 17:30, ko nas pride obiskat Jernej, ki nam bo predstavil, kako s preprostimi triki popraviti in vzdrževati svoje kolo v odličnem stanju! Skupaj se bomo naučili osnovnih trikov kako zaflikati zračnico, pripravit bremze, menjali plašč…predvsem pa bomo spoznali, da vsak lahko postane svoj mali mojster razstavljanja in popravljanja lastnega kolesa.
Kaj bomo počeli?

– govorili o kulturi v koloparkih in tem, kako smo lahko zgledni kolesarji
– osnove BMX-anja
– kako v zračnici poiskat luknjo in jo zaflikat
– vzdrževanje bremz
– nastavitev balance, sedeža, tačk in zobnika
– menjava zračnice in plašča
– vzdrževanje kolesa
in še kaj 🙂 vsak pa bo dobil tudi malo darilce, ki ga odnese domov!
Prideš? Prosim izpolni spodnjo prijavnico:

Canva za začetnice: Izdelaj svoj življenjepis
2021-09-27 17:00 - 18:30 | MC Vič – Jožefova (dnevna) soba
Ker vemo, da je pri prijavi za delovno mesto težko izstopati, smo se Kolegice odločile, da za vas pripravimo delavnico Canve, kjer bomo izdelovali svoj življenjepis.
Na delavnici bomo tako spoznale kar dvoje: programsko orodje Canva, ki je uporabno na raznih področjih oblikovanja grafik, ter pisanje življenjepisa. Skupaj bomo ustvarile življenjepis, ki bo kar najbolje predstavil vas in bo urejen prav po vaši meri.
Delavnica bo potekala v ponedeljek, 27. 9., ob 17. uri, v Mladinskem centru Vič (Tržaška cesta 85, 1000 Ljubljana) in bo trajala okvirno 90 minut.
Delavnica poteka v okviru projekta Kolegice in je primerna za dekleta.

PRIJAVIŠ SE LAHKO -> TUKAJ <-
V primeru težav s prijavo na dogodek, nam lahko pišete na nefiks@nefiks.si ali nas pokličete na 040 698 915.
Aktivnosti Kolegic podpirata Urad RS za mladino in Urad za mladino MOL.

Češki jezikovni klub
2021-10-12 18:00 - 19:30 | KAMC – Karierni mladinski center na Discordu
Zavod Nefiks in Mladinski center Vič vabita na spletni Češki jezikovni klub. Z nami bo profesorica češčine in hrvaščine Anette Pavić. Naučili se bomo, kako se predstaviti v češčini ter najosnovnejše fraze, ki nam bodo prišle prav na potovanjih na Češko. To pa ne bo samo tečaj češkega jezika, saj bomo spoznali tudi češko kulturo, običaje, zgodovino in kulinariko.
Češki jezikovni klub bo potekal v obliki treh srečanj prek spleta ter enega v živo v Mladinskem centru Vič v Ljubljani. Priporočamo vam, da se udeležite vseh srečanj, v kolikor pa to ni mogoče, se lahko udeležite tudi samo posameznih terminov. Za srečanje v živo se bomo prilagodili takratnim epidemiološkim razmeram, v vsakem primeru pa bomo uredili tudi prenos prek spleta.
Termini srečanj:
Prvo srečanje: torek, 28. september, 18:00-19:30, prek spleta: češka abeceda, pozdravi, predstavitev in osnovni dialogi, poimenovanje družinskih članov
Drugo srečanje: torek, 5. oktober, 18:00-19:30, prek spleta: češka kultura, glasba, zgodovina in tradicija, opis dneva in osnovnih dejavnosti
Tretje srečanje: torek, 12. oktober, 18:00-19:30, prek spleta: letni časi, meseci in dnevi, kako se prijaviti v hotel, kako vprašati za smer ali ceno, osnovne stavbe v mestu, na primer tržnica, trgovina in podobno, prazniki in običaji
Četrto srečanje: torek, 19. oktober, 18:00-19:30, Mladinski center Vič s prenosom prek spleta: češka kulinarika, priprava tradicionalne češke jedi, kviz za ponovitev znanja
Srečanja se bodo izvajala prek KAM’CA, kariernega mladinskega centra, ki je dostopen na kamc.mreza-kroj.si. Navodila, kako se nam pridružiti, vam bomo v primeru prijave posredovali prek elektronske pošte.
Za vsa vprašanja in pojasnila smo na voljo prek naslova tadej.kobal@nefiks.si in telefonske številke 040 698 915.

*za obisk dogodkov v notranjih prostorih MC Vič je potrebno izpolnjevati pogoje PCT. Te se na dogodkih tudi preverja.

Filmsko popoldne v MC Vič
2021-10-13 17:30 - 20:00 | MC Vič – Igralnica
TAČKE.NA.PATRULJI!
Pridruži se nam na filmskem popoldnevu v igralnici MC Vič. Film se bo na velikem platnu v igralnici predvajal v sredo, 13. oktobra ob 17:30. Film bo predvajan v angleščini s slovenskimi podnapisi 🙂
Pridi tudi ti!
*za obisk dogajanja v notranjih prostorih Mladinskega centra Vič in Antonovega doma je za otroke, starejše od 15 let potrebno izpolnjevanje pogoja PCT.

Poklic na mesec: Gasilec
2021-10-19 16:30 - 18:00 | Mc Vič – ploščad, Tržaška 85, Ljubljana, Slovenija
Te zanima nek poklic, pa še ne veš prav točno, kaj vse sodi med naloge, ki jih oseba v tem poklicu opravlja?
V MC Vič se nam je zazdelo, da si velikokrat mladi zamislimo nek poklic, ki pa ga ne poznamo v celoti, saj opis na spletnih straneh ne zaobjame vedno vseh nalog. Te najbolje poznajo ravno ljudje, ki ta poklic – seveda – opravljajo. Zato smo se odločili, da v MC Vič enkrat na mesec pripeljemo različne zanimive ljudi, društva in ideje, ki nam predstavijo svoje delo, poslanstvo in iz prve roke povedo, kako poteka njihov vsakdan. Zato torej – poklic na mesec!
Prvi se nam bodo predstavili GASILCI. Obiskali nas bodo v torek, 19. 10. 2021 ob 16:30. Gasilski avto bo parkiran pred vhodom v Mladinski center Vič, mi pa bomo izkoristili še zadnje priložnosti jesenskih temperatur in si na ploščadi ogledali predstavitev poklica Gasilec_ka. Na dogodku lahko izveste, če je to mogoče pravi poklic za vas in vse o tem, kako se jim lahko pridružite in kaj vse zajema njihovo delo 🙂
Prideš? Svoj prihod zabeleži v spodnji prijavnici:

*za vstop v notranje prostore Mladinskega centra Vič je za mlade, starejše od 15. let obvezno izpolnjevanje pogoja PCT. Prav tako je obvezno nositi masko, ki ti jo z veseljem posodimo, če svojo pozabiš 🙂

Karierni tabor za dijake
2021-10-25 10:00 - 2021-10-27 15:30 | MC Vič – Jožefova (dnevna) soba
Karierni tabor za dijake #2 (obvezna prijava)
Vse dijake, med 16. – 19. letom starosti vabimo, da se nam med jesenskimi počitnicami za tri dni pridružijo na kariernem taboru. Kaj se bo dogajalo? Skupaj bomo v treh dneh pomagali pri raziskovanju karierne poti, ki te zanima. Dotaknili se bomo veščin in kompetenc, ki jih lahko razvijaš na neformalni način in posebej tudi tega, kako te beležiš.
Teme, ki jih bomo obravnavali:

osebni razvoj, načrtovanje lastne karierne poti
sprehod po kariernem labirintu in vloga duševnega zdravja
o kompetencah in postavljanju ciljev
kje dobim potrebne informacije za vpis na fakulteto
o podjetniških priložnostih za mlade
poklici prihodnosti
mednarodne priložnosti za mlade in izgradnja lastne vizije

Aktivnosti so namenjene dijakom, med 16. – 19. letom starosti, ki jih zanima raziskovanje lastne karierne poti v dobri družbi. Program poteka vsak dan od ponedeljka, 25. 10 do srede, 27. 10. od 10:00 – 15:30. Če se nam ne uspeš pridružiti vse tri dni, nam lahko pišeš za program in se dogovorimo, da se tabora udeležiš tudi samo na dan, ko ti najbolj ustreza 🙂 (več informacij dobiš na mc.vic@nefiks.si).
Karierni tabor, v skupni organizaciji Zavoda Nefiks in Mreže KROJ, bo potekal v prostorih Mladinskega centra Vič, na Tržaški 85. Poskrbeli bomo za tople napitke in prigrizke!
Če imaš še kakšno vprašanje nam piši na mc.vic@nefiks.si ali pa nas pokliči na telefonsko številko 069 617 699.

*za obisk dogodkov v notranjih prostorih MC Vič in Antonovega doma je potrebno izpolnjevati enega od pogojev PCT, ki jih bomo preverjali.

Predstavitev nove družabne igre Itchy Feet
2021-10-29 15:00 - 20:00 | MC Vič – dvorana, Tržaška cesta 85, Ljubljana
Na zadnji dan počitniškega tedna se nam v igralnici pridruži Marko iz Zavoda Voluntariat, ki je tudi članica organizacij Mreže KROJ. Prinese namizno igro itchy feet, ki so jo na Zavodu razvili v preteklem letu in jo zdaj želijo deliti tudi z nami.
V igralnici bo od 15h dalje in nam z veseljem pokazal, kako se igro igra. Ker pa je Marko sodeloval tudi v procesu ustvarjanja družabne igre bo za vse, ki bi jih to zanimalo tudi predstavil, kako se tega lotiš tudi ti.

Pridruži se nam tudi ti, v petek, 29. 10. od 15h dalje v igralnici Mladinskega centra Vič 🙂

Turnir v MC Vič - Dvoranske športne igre
2021-11-04 14:00 - 18:00 | Antonov dom – dvorana, Tržaška 85, Ljubljana
Mladinski center Vič v sodelovanju s Četrtno skupnostjo Vič in Zavodom Nefiks organizira medgeneracijsko druženje in turnir v dvoranskih športnih igrah.
Vabljeni na tekmovanje v ročnem nogometu, namiznem tenisu in pikadu, ki bo potekalo v četrtek, 4. novembra 2021 od 14. – 18. ure v veliki dvorani Antonovega doma. Turnir poteka v prijateljskem vzdušju, kjer se nam pridružijo tudi občani Četrtne skupnosti Vič 🙂
Prijave na turnir in druženje zbiramo na spodnjem obrazcu do 2. novembra.

*za obisk dogajanja v notranjih prostorih Mladinskega centra Vič in Antonovega doma je za otroke, starejše od 15 let potrebno izpolnjevanje pogoja PCT.

Potopisno predavanje: Najlepše zgodbe potovanj s Tadejo
2021-11-05 18:00 - 20:00 | ZOOM
S Tadejo se bomo sprehodili po najlepša doživetja iz Oceanije, Azije, Afrike in Južne Amerike. Z njenim nahrbtnikom se bomo odpravili med Bušmane, Himbe, Papuance, Mentavajce in druge. Spali bomo pri domačinih ali pa v šotoru, sredi divjine. Te mika?
Pridružite se nam na potopisnem predavanju, ki bo potekal v petek, 5. 11. ob 18h, preko spleta. Prisluhni Tadeji, ki bo z nami delila njene najlepše, najbolj drzne in ljubeče zgodbe s potovanj.
Predstavila nam bo svojih:

5 mesecev v Afriki
5 mesecev v Oceaniji
6 mesecev v Južni Ameriki
Azijo
Himalajo
Bolivijo
ČILE!

Prideš? Izpolni spodnjo prijavnico in se nam pridruži. Na dogodku Tadeja predstavila tudi nedavno izdano knjigo, kjer podrobneje opisuje njena doživetja 🙂

*za obisk dogodkov v notranjih prostorih Mladinskega centra Vič je za otroke, starejše od 15 let, potrebno izpolnjevati enega od pogojev PCT.

Uporaba marihuane med mladimi - pasti zasvojenosti
2021-11-09 18:00 - 19:30 | ZOOM
V Mladinskem centru Vič v novembru obeležujemo Mesec preprečevanja zasvojenosti. Že lansko leto smo se v tem času združili z Zavodom Pelikan – Karitas, letos pa to prakso nadgrajujemo s sodelovanjem s programom Skupnosti MOST http://www.skupnosti-most.si/, v sklopu katerega je dr. Perko tudi koordiniral reintegracijo odvisnikov v programu Skupnost Srečanje. Naša ciljna skupina v mladinskem delu so mladi, ki so zaradi tveganih vedenj v mladosti dovzetni za razvoj zasvojenosti. Te naslavljamo mladinski delavci in z mladimi delimo prostor debate o teh. V letošnjem letu se osredotočamo na uporabo drog pri mladih, k nam pa vabimo strokovnjaka s področja, dr. Uroša Perka. Ta bo z nami spregovoril o povezavi med marihuano, duševnimi motnjami in nasiljem, ki jih zaznava tudi v svoji klinični praksi. Predstavil bo tuja in svoja spoznanja s tega področja in obravnaval tematiko marihuane kot resne droge, z resnimi posledicami.
V torek, 9. 11. 2021 se ob 18:00 z Dr. Urošom Perko srečamo na spletnem predavanju, kjer bo predstavil svoje delovanje na področju raziskovanja in dela z mladimi, zasvojenimi z marihuano. Po predavanju, ki ga je za nas pripravil, bo sledil tudi prostor za postavljanje vprašanj. Na dogodek so vabljeni vsi mladi, od 15 – 29 leta, ki jih tematika zanima.

* Dogodek lahko po želji spremljate tudi iz naših prostorov na Tržaški 85, kjer bomo predvajali predavanje in pogovor.

Posvet za mladinske delavce: Uporaba marihuane med mladimi - pasti zasvojenosti
2021-11-10 10:15 - 11:30 | ZOOM
V Mladinskem centru Vič v novembru obeležujemo Mesec preprečevanja zasvojenosti. Že lansko leto smo se v tem času združili z Zavodom Pelikan – Karitas, letos pa to prakso nadgrajujemo s sodelovanjem s programom Skupnosti MOST http://www.skupnosti-most.si/, v sklopu katerega je dr. Perko tudi koordiniral reintegracijo odvisnikov v programu Skupnost Srečanje. Naša ciljna skupina v mladinskem delu so mladi, ki so zaradi tveganih vedenj v mladosti dovzetni za razvoj zasvojenosti. Te naslavljamo mladinski delavci in z mladimi delimo prostor debate o teh. V letošnjem letu se osredotočamo na uporabo drog pri mladih, k nam pa vabimo strokovnjaka s področja, dr. Uroša Perka. Ta bo z nami spregovoril o povezavi med marihuano, duševnimi motnjami in nasiljem, ki jih zaznava tudi v svoji klinični praksi. Predstavil bo tuja in svoja spoznanja s tega področja in obravnaval tematiko marihuane kot resne droge, z resnimi posledicami.
V sredo, 10. 11. ob 10:15 se srečamo v bolj strokovnem okolju. Tema zasvojenosti mladih z marihuano bo predstavljena za namene uporabe v praksi pri delu z mladimi. Prav tako bomo prisluhnili predavanju dr. Uroša Perka in z njim spregovorili o možnostih preventive in kurative, ko uporaba začne prehajati v zasvojenost ali pa je ta že prisotna. Potekal bo preko ZOOMA in vabljeni boste, da z nami delite tudi svoja vprašanja in izkušnje.
Časovnica posveta:
10:15 Uvod in predstavitev gosta.
10:20 – 10:50 Predavanje dr. Uroša Perka – Marihuana: Mehka neškodljiva droga ali nedovoljena droga z resnimi stranskimi učinki.
10:50 – 11:10 Čas za vprašanja, deljenje praks in diskusijo.
11:10 Zaključek, informacije za nadaljnje delovanje z mladimi.
Na dogodek so vabljeni vsi mladinski delavci_ke in drugi, ki z mladimi delajo ali pa to želijo v prihodnje in vsi, ki jih ta tematika zanima tudi s strokovnega vidika (vabljeni tudi študenti_ke).

*za obisk dogodkov v notranjih prostorih Mladinskega centra Vič je za otroke, starejše od 15 let, potrebno izpolnjevati enega od pogojev PCT.

Šivajmo z Brino - HITRI IZDELKI
2021-11-19 17:00 - 20:00 | MC Vič – Jožefova (dnevna) soba
Drugi sklop delavnic šivanja je namenjen izdelavi izdelkov na hitro. Ker se bo zašilo kar nekaj izdelkov, je pogoj, da že znaš rokovati s šivalnim strojem.
Lotili se bomo podloge za vroče posode, vrečastega nahrbtnika, peresnice, ter hitrih ženskih izdelkov. Če bo ostalo še kaj časa, se lotimo še tvoje ideje.
S seboj potrebuješ šivalni stroj (na katerem običajno šivaš) in vse ostale šiviljske pripomočke. Delavnica je primerna za stare od 15 do 30 let, cena pa je 50 € (zajema vse materiale, s katerimi boš šival_a).
Na delavnice sprejmemo do 6 udeleženk_cev, prednost pa imajo tisti, ki se prej prijavijo in opravijo plačilo.
Termini srečanj:
19. 11. 2021 (17:00 – 20:00)
22. 11. 2021 (17:00 – 20:00)
26. 11. 2021 (17:00 – 20:00)
29. 11. 2021 (17:00 – 20:00)
*za obisk dogodkov v notranjih prostorih MC Vič je potrebno izpolnjevati pogoje PCT. Te se na dogodkih tudi preverja. Maske so obvezne!
Prijave so zaprte. Novi dogodki sledijo v decembru, zato se naroči na naš novičnik in ne zamudi naslednje prijavnice. Prijaviš se tukaj.

(ne)Varno na spletu
2021-11-26 17:00 - 18:30 | MC Vič – Igralnica in Online – Zoom
Splet je krasen prostor za spoznavanje, povezovanje, druženje, komuniciranje in izmenjavo slik, memov … Pa se zavedamo, da je lahko tudi zelo (na)varen? Znaš prepoznati spletno nasilje in se z njim spoprijeti na prav način?
Pridruži se nam na delavnici (NE)VARNO NA SPLETU, kjer bomo govorili o nasilju, ki se lahko dogaja na spletu. Govorili bomo o:
– življenju in ustrahovanju
– nadlegovanju in trpinčenju
– zlorabi zasebnosti in zaupanja
– izključevanju
– kako spletno nasilje preprečimo ali poiščemo pomoč
Delavnica je primerna za vse od 12 leta dalje. Pridružite se nam lahko v živo ali preko spleta ali v živo v petek, 26. novembra ob 17:00 uri.

*za vstop v notranje prostore Mladinskega centra Vič je za starejše od 15. let potrebno izpolnjevati PCT pogoje.

Španski jezikovni klub
2021-12-14 17:30 - 19:00 | KAMC – Karierni mladinski center na Discordu
*Spremenili smo datume srečanj ŠJK 🙂
Imaš v planu potepanje po Španiji ali pa le željo po lažjem sporazumevanju v njihovem jeziku. V novembru in decembru pripravljamo kratek tečaj španskega jezika. Od 23. novembra 2021 dalje, vsak torek od 17:30 do 19:00 na Kam’cu – digitalnem mladinskem centru Mreže Kroj.
Z nami v španskem jezikovnem klubu bo Ana Somavilla Morilla, prostovoljka Mladinskega centra Piran.
Srečanja bodo potekala preko spleta in v celoti v angleškem in španskem jeziku.
Teme srečanj:

srečanje, 23. 11. Predstavim se (kako se predstavimo in kratka predstavitev Španije)
srečanje, 7. 12. Potovanje po Španiji (besedišče povezano s potovanjem in španske znamenitosti)
srečanje, 14. 12. Hrana in pijača (tipična hrana, navade povezane s hrano, kako naročiš hrano/pijačo v lokalu)
srečanje, 21. 12. Španski večer (skupaj pripravimo špansko jed!)

Za srečanja je obvezna prijava v spodnjem obrazcu.

Nos vemos!

Majhne simpatične stvari - Okrasimo MC Vič
2021-12-15 15:00 - 18:00 | MC Vič – Igralnica
Majhne simpatične stvari iz 10ključnihstvari prihajajo v Mladinski center Vič!
Z ekipo 10 ključnih stvari bomo skupaj okrasili prostore Mladinskega centra Vič, da bo tudi ta pripravljen na prihajajoč praznični čas. Pridruži se nam tudi ti v sredo, 15. 12. ob 15:00 v igralnici, kjer bomo iz recikliranih materialov in drugih carskih materialov izdelovali praznične okraske in okrasili naše prostore.
Imaš tudi ti kakšno fino idejo, kako še izdelati reciklirane okraske? Sporoči nam jo na mc.vic@nefiks.si

Se vidimo!

Družabno popoldne v igralnici - Itchy feet
2021-12-20 14:30 - 17:30 | MC Vič – dvorana, Tržaška cesta 85, Ljubljana
V zadnjem tednu decembra v MC Vič se nam pridruži Marko iz Zavoda Voluntariat, ki je tudi članica organizacij Mreže KROJ. Prinese namizno igro itchy feet, ki so jo na Zavodu razvili v preteklem letu in jo zdaj želijo deliti tudi z nami.
V igralnici bo od 14:30 h dalje in nam z veseljem pokazal, kako se igro igra. Ker pa je Marko sodeloval tudi v procesu ustvarjanja družabne igre bo za vse, ki bi jih to zanimalo tudi predstavil, kako se tega lotiš tudi ti.

Pridruži se nam tudi ti, v ponedeljek, 21. 12. od 14:30h dalje v igralnici Mladinskega centra Vič 🙂

Otvoritev MC'Viškega šaha
2022-01-18 20:10
DOGODEK JE PRESTAVLJEN NA DRUG DATUM.
Vabimo vas na otvoritev velikega MC’Viškega šaha! Otvoritveno partijo bo odigrala kar šahovska velemojstrica, Laura Unuk!
Datum in ura: 19. januar ob 15h
Lokacija: Velika dvorana Antonovega doma
*Aktivnost bo potekala pod pogoji PCT in je za udeležence brezplačna. (v primeru povečanja okužb bo dogodek prestavljen).

Pustni torek v MC Vič
2022-03-01 15:00 - 18:00 | MC Vič – Igralnica
Pridi v MC Vič, kjer bomo skupaj pustovali z izdelavo papirnatih mask. Da pa bodo pustne šeme res vesele, imamo zate možnost, da si poslikaš obraz!

Kako kljub koroni ostati vesel?
2022-03-12 19:15 - 21:00
Veselje bi moralo biti del osebne izkaznice mladih – a to na žalost pogosto ni. Mladi vedno več govorijo o (duševnih) stiskah, pritiskih in strahovih. Po drugi strani je tukaj še korona, ki vsemu doda še dodatno breme in na obraze mladih riše žalost in skrbi.
Mladinski center Vič in SMC Rakovnik pripravljata online večer za mlade, na katerem bomo spregovorili o veselju v vseh njegovih dimenzijah in ali je v teh časih sploh možno biti vesel.
Kot gostje se nam bodo pridružili:

Simona in Matjaž Kosi, zakonca ki preko Misticizma – (Facebook strani) širita smeh, sprostitev in veselje,
br. Luka Modic, kapucin, ki s svojim preprostim življenjem in zabavnimi prigodami pričuje o duhovni dimenziji veselja.

Program:
19.15 zbiranje in uvodna animacija
19.30 pričevanje gostov in pogovor z njimi
21.00 zaključek
Online večer za mlade bo potekal preko aplikacije ZOOM. Vsi prijavljeni boste na dan dogodka prejeli povezavo, zato vas prosimo, da nam na tej povezavi sporočite vaše podatke: https://forms.gle/yTcjd1dou66BCnVT7
*Večer organizirata MC Vič in SMC Rakovnik. V primeru kakršnih koli vprašanj v povezavi z večerom, se lahko obrnete na mladinske delavce v obeh mladinskih centrih ali pa pišete na mc.vic@nefiks.si.
** Osebne podatke bomo uporabili le za potrebe organizacije dogodka.
***Za potrebe poročanja financerju in informiranja javnosti o dogodku bomo naredili tudi sliko zaslona. V kolikor se ne želite pojaviti na sliki, ugasnite kamero. Na sliki se lahko pojavi tudi vaše ime, v kolikor tega ne želite, spremenite pojavno ime v vaš vzdevek.

MC Vič praznuje rojstni dan
2022-03-16 14:00 - 17:00
Mladinski center Vič pripravlja ob svojem tretjem rojstnem dnevu za vse mlade, ki živijo na Viču ali bi se želeli pridružiti našim aktivnostim praznovanje, ki bo potekalo na ploščadi mladinskega centra (Tržaška cesta 85, Ljubljana).
Dogodka se bo udeležila tudi Laura Unuk, Slovenska šahovska velemojstrica, ki bo ob tej priložnosti otvorila veliki MC’Viški šah.

Program, ki ga pripravljajo:
14:00 – 17:00 druženje, animacija in zakuska na ploščadi
15:00 – 16:00 šahovski turnir z Lauro Unuk, slovensko šahovsko velemojstrico

Prijave na dogodek niso potrebne.

KO SI FIT ZA UČIT - Delavnica za srednješolce
2022-03-23 16:00 - 17:00
5 korakov do boljše motivacije (v pomoč pri osmišljanju učenja in postavljanju dnevnih
ciljev)

Ne veš, kako se lotiti?
Ne veš, kako vztrajati vsak dan?

Nisi edini, ki tega ne ve. Znati se učiti je veščina, ki jo osvojimo postopoma!
Prijave odprte do 16. marca.

TVOJ OTROK ŽE VE, KAM NAPREJ? – Delavnica za starše osnovnošolcev in srednješolcev
2022-04-18 18:00 - 19:30
Kako podpreti svojega mladostnika pri odločanju za srednjo šolo/fakulteto oz. poklic?
Starši imamo pomembno vlogo pri kariernem načrtovanju in odločanju naših otrok. Otroci se bodo odločili sami, a so nekateri še precej negotovi pri tem koraku v samostojnost. Pomagamo jih lahko predvsem s svojo podporo in pogovorom.
Namen delavnice »TVOJ OTROK ŽE VE, KAM NAPREJ? je spodbuditi in pomagati staršem, da bodo podpora otrokom pri njihovem odločanju. Poleg kratkih nagovorov bo delavnica predvsem konkretna in izkustvena, tako da bodo opolnomočeni za svojo vlogo pri kariernem odločanju svojih mladostnikov.
Na delavnici boste starši imeli možnost, da postavite konkretna vprašanja, ki jih imate glede izbire poklica/šolanja svojih mladostnikov.

Predstavite Kenije
2022-04-22 17:00 - 18:00
Letos se prostovoljci Matevž, Lucija, Anamarija, Mihaela, Miha, Filip, Petra, Zala, Lea in Eva odpravljajo v Kenijo.
Za vas so pripravili predstavitev programa in možnosti, kako jih lahko pri njihovem delu podprete.

Pohod na Dobrčo
2022-05-07 08:00 - 13:00
V soboto 7. 5. ste lepo vabljeni na pohod na Dobrčo, ki ga organizira društvo inPlaninec. Za spremljanje gibalno oviranih iščemo prostovoljce. Če se nam želite pridružiti, vas vabimo, da izpolnite spodnjo prijavnico.
Za malico bo poskrbljeno, prav tako pa tudi za prevoz.
ODHOD: Avtobusna domžale: 6.40, Ljubljana Kolosej: 7.00

Igra Po poteh Plečnika
2022-05-09 - 2022-05-31
Ker je vreme vedno boljše, smo se ekipa Mladinskega centra odločili, da v mesecu maju organiziramo igro na prostem s QR kodami. Igra bo potekala na območju Tivolija, tja pa se lahko sprehodiš ali zapelješ s kolesom.
